**ESTONIJA**

**+ LATVIJA**

**5 DNI**

**DATUM POTOVANJA : 23. AVGUST 2023**

**1.dan: LJUBLJANA – BENETKE – TALIN**

Ponoči prevoz iz Ljubljane na letališče Benetke-Treviso in jutranji polet proti Estoniji in glavnemu mestu Talinu. Najprej panoramski ogled mesta, nato nastanitev v hotelu. Popoldanski sprehod po mestu in začetek ogledov, ki se bodo nadaljevali v naslednji dan. Nočitev.

**2. dan: TALIN**

Zajtrk. Sledi nadaljevanje ogledov srednjeveškega središča: zgornjega dela na griču Toompea in nato spodnjega z mestno hišo in maskoto Starim Tomažem, pravoslavno katedralo Aleksandra Nevskega, staro farmacijo, … Prost popoldan in nočitev.

**3. dan: TALIN - NARVA - PEIPSU - TARTU**

Zajtrk. Sledi vožnja do najbolj vzhodnega mesta Narva in EU meje z Rusijo, kjer 96% meščanov govori ruščino kot prvi jezik. Tu si nasproti stojita vsaka na svoji strani dve mogočni trdnjavi. Ogled gradu Narva, v katerem je danes muzej. Na drugi strani reke je Ivangorod. Popoldan se zapeljemo mimo enega večjih jezer Evrope, Peipsi, ob katerem živijo »staroverci«, pripadniki ruske cerkve, ki se je v 17. stoletju odcepila od Pravoslavne cerkve, in imajo svoje običaje. Postanki na poti za ogled zanimivih cerkev in muzeja starovercev. Nato bo sledil informativni ogled duhovnega centra Estonije, mesta Tartu, ki se ponaša z znano univerzo, dominantno mestno hišo, Estonskim nacionalnim muzejem ter ostanki gotske cerkve sv. Janeza. Nastanitev v hotelu in nočitev.

**4. dan: TARTU - SIGULDA – LIGATNE – RIGA**

Zajtrk. Zapeljemo se v Latvijo, proti Narodnemu parku Gauja ter postanek v »mestu treh gradov« Siguldi, kjer bomo pogledali razvaline gradu tevtonskih vitezov in obiskali škofovski grad Turaida. Sledi postanek v središču narodnega parka za ogled povsem drugačne znamenitosti, in sicer megabunkerja »Pension«, ki je bil sovjetsko skrivališče pred nuklearno vojno. Zanimivo je, da je bil še do leta 2003 globoko »klasificirana« skrivnost. Zraven se nahaja najstarejša latvijska tovarna Papirfabrika, ki je tiskala zemljevide za sovjetsko armado. Popoldan se zapeljemo do prestolnice Latvije - Rige. Ogledali si bomo staro mestno jedro s katedralo, srednjeveške hiše »trije bratje«, »sovjetsko popravljeno« cerkev sv. Petra, spomenik svobode, parlament in tržnico. Nastanitev v hotelu, nočitev

**5. dan: RIGA – BENETKE - LJUBLJANA**

Zajtrk. Prost čas za samostojne oglede ali nakupe, opoldan pa se mimo letovišča Jurmala, kjer so si na svoji »rivieri« postavili vikend hiše (dače) ruski naftni tajkuni, zapeljemo na letališče, od koder bo predvidoma zvečer polet proti Benetkam. Po pristanku sledi prevoz v Ljubljano.

**PROGRAM JE LAHKO IZPELJAN TUDI V OBRATNO SMER.**

**INFORMATIVNA CENA POTOVANJA (na osebo v več-posteljni sobi) :**

**30 dijakov 650.- EUR**

**25 dijakov 690.- EUR**

**CENA VKLJUČUJE:**

1. Letalski prevoz in letališke takse na relaciji Benetke – Talin/Riga – Benetke (osebna prtljaga je vključena)
2. prevoz z modernim turističnim avtobusom po programu
3. prevoz Ljubljana – letališče in nazaj
4. hotelsko gostinske storitve: 4 x nočitev v hotelih z zajtrkom (Riga, Tartu, 2x Talin)
5. stroške učiteljev-spremljevalcev
6. slovensko vodstvo
7. Vstopnine Turaida, muzeji na poti, katedrali v Rigi in Talinu
8. Organizacija in izpeljava potovanja
9. DDV je vključen v ceni

**DOPLAČILA po želji :**

Zavarovanje rizika odpovedi pri Savi: 30.-

Coris zavarovanje z asistenco: 10.-

Hidrogliser v Helsinke : od cca 50.- EUR (vnaprejšnja skupinska rezervacija)

